Mahir Emreli

Mahir Emreli (sündinud 1. juulil 1997 Bakuus) on Aserbaidžaani jalgpallur, kes mängib ründajana Horvaatia kõrgliiga klubis Zagrebi Dinamo ja Aserbaidžaani jalgpallikoondises.

Ta alustas klubikarjääri kodulinna klubis FK Bakuu, debüteerides Aserbaidžaani kõrgliigas hooajal 2014–15.

Aastatel 2015–2021 mängis ta Aserbaidžaani kõrgliiga klubis Qarabağ. Aastatel 2016–2020 tuli ta klubiga viiel hooajal järjest Aserbaidžaani meistriks. Hooajal 2018–19 lõi ta liigas 16 väravat ja oli sellega liiga suurim väravakütt. Koroonapandeemia tõttu lõpuni mängimata jäänud hooajal 2019–20 lõi ta kokku seitse väravat, millega jagas kolme teise mängija kõrval parima väravalööja tiitlit. Hooajal 2020–21 lõi Emreli liigas 18 väravat, kuid jäi parima väravaküti arvestuses Namiq Ələsgərovi järel teiseks.

2021. aasta juunis sõlmis ta lepingu Poola kõrgliiga klubiga Varssavi Legia."Mahir Emreli – witamy w Legii". legia.com. 8.6.2021. Vaadatud 25.6.2021 Hooaja 2021–22 UEFA Meistrite Liiga eelringides ja UEFA Euroopa Liigas jõi ta kokku seitse väravat, sh kaks väravat Euroopa Liiga alagrupiturniiril. 2021. aasta detsembris oli Emreli üks Legia mängijatest, kes sattus jalgpallihuligaanide ohvriks."Ekstraklasa: Emreli, Luquinhas i Lopes pobici przez kiboli? Skandal w Książenicach. Legia milczy". PolskieRadio24.pl. 13.12.2021. Vaadatud 18.2.2022 2022. aasta veebruaris lõpetas ta Legiaga osapoolte kokkuleppel lepingu ja liitus Zagrebi Dinamoga.

Aserbaidžaani jalgpallikoondis tegi ta debüüdi 9. märtsil 2017 sõprusmängus Katari vastu. Koondisekarjääri esimese värava lõi ta 29. mail 2018 sõprusmängus Kõrgõzstani vastu.

 Saavutused 
Qarabağ
Aserbaidžaani Premyer Liqası: 2015–16, 2016–17, 2017–18, 2018–19, 2019–20
Aserbaidžaani karikas: 2015–16, 2016–17

 Viited 

Kategooria:Aserbaidžaani jalgpallurid
Kategooria:Varssavi Legia mängijad
Kategooria:Zagrebi Dinamo mängijad
Kategooria:Sündinud 1997